ΚΟΙΝΗ ΘΕΣΗ της 25ης Οκτωβρίου 1996 σχετικά με τις αποστολές ενίσχυσης και πληροφόρησης που γίνονται πριν από τα σύνορα, που εγκρίθηκε από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση (96/622/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο α),

Εκτιμώντας:

ότι οι έλεγχοι που διεξάγονται κατά την επιβίβαση επιβατών των πτήσεων με προορισμό τα κράτη μέλη της Ευρωπαϊκής Ένωσης αποτελούν χρήσιμο μέσο καταπολέμησης της λαθρομετανάστευσης υπηκόων τρίτων χωρών, η οποία αποτελεί, σύμφωνα με το άρθρο Κ.1 παράγραφος 3 στοιχείο γ) της συνθήκης, ζήτημα κοινού ενδιαφέροντος 7

ότι η αποστολή στα αεροδρόμια αναχώρησης υπαλλήλων των κρατών μελών ειδικευμένων σ' αυτούς τους ελέγχους, για να βοηθούν το προσωπικό στο οποίο έχουν ανατεθεί οι επί τόπου έλεγχοι είτε από τις τοπικές αρχές είτε από τις αεροπορικές εταιρείες, συντελεί στη βελτίωση των ελέγχων 7 ότι η διοργάνωση αποστολών πληροφόρησης για το προσωπικό των εταιρειών αυτών αποτελεί επίσης ένα τέτοιο μέσο 7

ότι αυτά τα ζητήματα μπορούν να ρυθμισθούν αποτελεσματικότερα με κοινή θέση και ότι, επομένως, πρέπει να καθοριστούν οι σχετικοί όροι,

ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1 Αποστολές ενίσχυσης

1. Η κοινή οργάνωση αποστολών ενίσχυσης στα αεροδρόμια των τρίτων χωρών εξασφαλίζεται στα πλαίσια του Συμβουλίου, με πλήρη εκμετάλλευση των προσφερομένων δυνατοτήτων συνεργασίας.

2. Σκοπός αυτών των αποστολών είναι η ενίσχυση του προσωπικού το οποίο έχει αναλάβει τους επί τόπου ελέγκους για λογαριασμό είτε των τοπικών αρχών είτε των αεροπορικών εταιρειών.

3. Οι αποστολές ενίσχυσης διεξάγονται σε συμφωνία με τις αρμόδιες αρχές της ενδιαφερόμενης τρίτης χώρας.

4. Οι αποστολές ενίσχυσης μπορεί να είναι ποικίλλης διάρκειας. Προς το σκοπό αυτό, καταρτίζεται κατάλογος των αεροδρομίων στα οποία θα πραγματοποιούνται προσωρινές ή μόνιμες κοινές αποστολές.

Άρθρο 2 Αποστολές πληροφόρησης

1. Η κοινή οργάνωση των αποστολών πληροφόρησης του προσωπικού των αεροπορικών εταιρειών γίνεται στα πλαίσια του Συμβουλίου.

2. Οι κοινές αποστολές πληροφόρησης έχουν, κυρίως, ως σκοπό να περιγράψουν τα έγγραφα και τις θεωρήσεις που απαιτούνται από τα κράτη μέλη, καθώς και τους τρόπους ελέγχου της κανονικότητος αυτών.

3. Προς το σκοπό αυτό καταρτίζονται:

- κατάλογος των αερολιμένων όπου μπορούν να πραγματοποιούνται κοινές αποστολές πληροφόρησης,

- εξαμηνιαίο πρόγραμμα κοινών αποστολών πληροφόρησης,

- συλλογή των πληροφοριών που είναι χρήσιμες για τις αεροπορικές εταιρείες,

- συλλογή των χρήσιμων για τις αεροπορικές εταιρείες ταξιδιωτικών εγγράφων και θεωρήσεων.

4. Οι αποστολές πραγματοποιούνται σε συμφωνία με τις αρμόδιες αρχές και τις ενδιαφερόμενες αεροπορικές εταιρείες.

Άρθρο 3 Κοινές διατάξεις

1. Οι κοινές αποστολές ενίσχυσης ή πληροφόρησης πραγματοποιούνται από ειδικούς υπαλλήλους που ορίζονται από τα κράτη μέλη και συγκεντρώνονται στο πλαίσιο μιας κοινής αποστολής.

2. Τα κράτη μέλη αλληλογνωστοποιούν ότι επιθυμούν να λάβουν μέρος σε αποστολή στα πλαίσια της παρούσας κοινής θέσης.

3. Εφόσον τα έξοδα των υπαλλήλων που ορίζονται από ένα κράτος μέλος δεν αναλαμβάνονται από το ενδιαφερόμενο τρίτο κράτος ή/και από την ενδιαφερόμενη αεροπορική εταιρεία, καταβάλλονται από το κράτος μέλος.

4. Οι πρεσβείες των κρατών μελών στη χώρα όπου πραγματοποιείται η αποστολή ενημερώνονται εγκαίρως από την προεδρία του Συμβουλίου, προκειμένου να μπορέσουν, ενδεχομένως, να παρέχουν τη συνδρομή τους.

5. Τα κράτη μέλη αλληλοενημερώνονται στα πλαίσια του Συμβουλίου για τις δράσεις ενίσχυσης ή πληροφόρησης που διεξάγουν εκτός του πλαισίου της παρούσας κοινής θέσης.

6. Κάθε χρόνο η Γενική Γραμματεία του Συμβουλίου εκπονεί έκθεση για τις δραστηριότητες που πραγματοποιήθηκαν δυνάμει της παρούσας κοινής θέσης.

7. Με την επιφύλαξη των αναγκαίων προσαρμογών, οι αποστολές που προβλέπει η παρούσα κοινή θέση μπορούν επίσης να πραγματοποιηθούν και σε λιμένες.

8. Τα κράτη μέλη λαμβάνουν όλα τα απαραίτητα μέτρα για την εφαρμογή της παρούσας κοινής θέσης, υπό την επιφύλαξη της συνεργασίας που οργανώνεται σε διμερές επίπεδο ή στα πλαίσια άλλων οργανώσεων. Εν προκειμένω, τα κράτη μέλη αναπτύσσουν την ευρύτερη δυνατή συνεργασία.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 25 Οκτωβρίου 1996.

Για το Συμβούλιο

Ο Πρόεδρος

E. KENNY